b'\n_START_ARTICLE_\nAll About Steve\n_START_PARAGRAPH_\nAll About Steve on vuonna 2009 ensi-iltansa saanut komediaelokuva. Phil Traillin ohjaamassa elokuvassa n\xc3\xa4ytteliv\xc3\xa4t Sandra Bullock, Bradley Cooper, Thomas Haden Church, Ken Jeong, DJ Qualls, Katy Mixon, Beth Grant, Howard Hesseman, Luenell, Jordan Morris, Keith David, Noah Munck ja Patrick Brown._NEWLINE_All About Steve tuotti taloudellisesti voittoa, mutta kriitikoilta se sai nuivan vastaanoton ja sille annettiin kaksi Razzie-palkintoa, huonoimmasta naisp\xc3\xa4\xc3\xa4osasta ja huonoimmasta parista. Sandra Bullock tuli Razzie-gaalaan vastaanottamaan palkintonsa. Pit\xc3\xa4m\xc3\xa4ss\xc3\xa4\xc3\xa4n puheessa h\xc3\xa4n esitti ep\xc3\xa4ilyksen, etteiv\xc3\xa4t kaikki palkitsemisesta p\xc3\xa4\xc3\xa4tt\xc3\xa4neet olleet todella katsoneet elokuvaa ja ymm\xc3\xa4rt\xc3\xa4neet sen tavoittelemaa sanomaa.'